Cum arată de sus coloana de mașini de 12 kilometri de la graniţa dintre Bulgaria şi Grecia: "Am așteptat 5 ore".
O coadă de 12 kilometri s-a format la granița între Bulgaria și Grecia, la vama Kulata-Promachonas. Turiștii s-au plâns că au așteptat 5 ore în coloana infernală pentru a traversa frontiera. Poliția de frontieră a spus că, pe lângă bulgari, turiștii sunt în mare parte români, sârbi și greci care trăiau în vestul Europei.
Nervi întinși la maximum pentru turiștii care au ajuns, luni, în Grecia prin vama Kulata. Coloana de mașini s-a întins pe 12 kilometri, iar oamenii s-au plâns că au așteptat 5 ore ca să treacă frontiera. Peste zi, coada de mașini "a scăzut" la 4 kilometri, transpite AP.Călătorii spun că autoritățile elene au subestimat situația din vama Kulata. "Ei știu câți oameni vor veni, este o simplă matematică. În fiecare an vine același număr de oameni", povestește un turist după ore întregi de așteptare.Potrivit poliției de frontieră, majoritarea turiștilor, pe lângă bulgari, sunt români, sârbi și greci din vestul Europei.Haosul de la punctul de control s-a datorat controalelor riguroase din partea Greciei, care a impus tuturor străinilor să completeze declarațiile de sănătate privind noul virus. Oficial, este deschis un singur punct de trecere a frontierei terestre dinspre Bulgaria.